kardosdrur/scandi-wiki huggingface dataset:
Jan Jet

Jan "Jet" Nielsen (født 1952 eller 1953, død juli 2022) var forsanger i et af Danmarks første punkbands, Lost Kids fra Århus, der var aktivt i slutningen af 1970'erne og begyndelsen af 1980'erne.

Lost kids startede egentlig på en en løgn. Da Jan Jet mødte en journalist i København engang i 70'erne, spurgte hun, hvordan det var han så ud, for det var jo ikke normalt at have sådan et punk-outfit på i Danmark. Han løj og fortalte, at det var, fordi han havde et band, der hed Lost Kids, i Århus.

14 dage senere fik Jan et telegram af journalisten, hvori hun fortalte, at hun ville besøge ham ugen efter, så hun kunne interviewe hans punk-band. Jan samlede nogle mennesker fra friskolen, lavede to numre om, og skrev et selv.

I dag er sange som "Cola freaks", "Rådden dig", "Født som nul" og "Hva' sir du så" nærmest legendariske sange i punk-miljøet.

Da Lost Kids blev gendannet, var Jan Jet igen den centrale person.

Jan døde efter flere års sygdom i juli 2022.

Referencer 

Sangere fra Danmark
Magnalium

Magnalium er en legering af aluminium og 5-50% magnesium.

Legeringen benyttes ofte pga. lavere densitet end ren aluminium eller for at sænke magnesiums reaktionsevne.

Benyttes bl.a. til ingeniørarbejde, til blyantspidsere eller i pulverform til fyrværkeri.

Legeringer
James Root

James "Jim" Root  (født 2. oktober 1971) er rytmeguitarist i metalbandet Slipknot og forhenværende leadguitarist i rockbandet Stone Sour, som han forlod i maj 2014.

Historie 
James Root sluttede sig til Slipknot, da guitaristen Josh Brainard valgte at forlade bandet ved sidste del af deres indspilning til deres officielle debutalbum, Slipknot. James Root blev inviteret ind i bandet af Corey Taylor. De to kendte allerede hinanden, da de begge havde været med i Stone Sour. 

"Purity" er det eneste nummer, James kan høres på på det officielle Slipknot debutalbum.
Som alle de andre Slipknot-medlemmer er James fra byen ,Des Moines, i Iowa. Han er det højeste medlem. 

James har før i tiden spillet i mange forskellige bands som Deadfront, Anal Blast og Atomic Opera. 

Han var tidligere guitarist i bandet, Stone Sour, som han og Corey (Slipknots forsanger) genoprettede i albumpausen mellem Iowa og Vol. 3: (The Subliminal Verses).

Ekstern henvisning 

 Official Site 

Guitarister fra USA
Slipknot
Personer fra Iowa
Astrid Saalbach

Astrid Saalbach (født 29. november 1955 og døbt Gitte Astrid Saalbach Andersen) er en dansk dramatiker og forfatter, oversat til omkring 20 sprog, og opført eller udgivet i mange lande i og udenfor Europa, blandt andet Italien, Frankrig, Japan, Kina, Canada og USA.

Astrid Saalbach blev efter studentereksamen uddannet som skuespiller fra Statens Teaterskole i 1978. Hun fik debut som dramatiker med radiospillet Spor i sandet i 1981, som blev fulgt op af flere høre- og tv-spil. Debut som forfatter i 1985 med novellesamlingen Månens ansigt. Debut som teaterdramatiker med skuespillet Den usynlige by i 1986. 

Hun fortsatte med at skrive inden for flere genrer, og i perioden 1992-94 var hun tilknyttet Århus Teater som husdramatiker. Hun er blevet en af sin generations mest anerkendte dramatikere og har modtaget mange hædersbevisninger. Ved siden af skribentvirksomheden har hun i en periode været medredaktør ved tidsskriftet Kritik, lige som hun i en lang periode var medlem af bestyrelsen i Danske Dramatikeres Forbund. Medlem af Det Danske Akademi fra 2011.

Hun er gift med musikeren Jens Kaas, med hvem hun har to børn.

Astrid Saalbachs skuespil findes bevaret i Dramatisk Bibliotek på Det Kongelige Bibliotek.

Bibliografi 
 Spor i sandet (hørespil, 1981)
 Bekræftelsen (hørespil, 1982)
 Skyggernes børn (hørespil, 1983)
 En verden, der blegner (tv-spil, 1984)
 Månens ansigt (noveller, 1985)
 Den usynlige by (skuespil, 1986)
 Dansetimen (skuespil, 1986)
 Den glemte skov (roman, 1988)
 Myung (tv-spil, 1989)
 Miraklernes tid (skuespil, 1990)
 Morgen og aften (skuespil, 1993)
 Fjendens land (roman, 1994)
 Det velsignede barn (skuespil, 1996)
 Aske til aske, støv til støv (skuespil, 1998)
 Den hun er (roman, 2000)
 Det kolde hjerte (skuespil, 2002)
 Verdens ende (skuespil, 2003)
 Fingeren i flammen (roman, 2005)
 Pietà (skuespil, 2006)
 Rødt og grønt (skuespil, 2010)
 Fordrivelsen (roman, 2011)
 Kødet (novelle, 1985)

Priser og hædersbevisninger 
Saalbach har modtaget adskillige hædersbevisninger, herunder:
 1983: Nordisk Radiospilpris
 1987: Kjeld Abell-prisen
 1996: Holberg-medaljen
 1999: Henri Nathansens mindelegat
 2004: Reumert-prisen for bedste skuespil
 2004: Den Nordiske Dramatikerpris
 2011: Optagelse i Det Danske Akademi
 2012: Dan Turell Medaljen
 2013: Søren Gyldendals Rejselegat

Eksterne henvisninger 
 Astrid Saalbachs officielle hjemmeside 
 Astrid Saalbach på Litteratursiden.dk
 
 

Kunstnere på finansloven
Romanforfattere fra Danmark
Dramatikere fra Danmark
Dansksprogede forfattere fra Danmark
Kvindelige forfattere i det 20. århundrede
Kvindelige forfattere i det 21. århundrede
Personer i Kraks Blå Bog
Modtagere af Kjeld Abell-prisen
Modtagere af Holbergmedaljen
1992 Demo

1992 Demo er den første demo der blev udgivet af hard rockbandet Stone Sour i 1992.

Numre 
 "Dead Man's Glare"
 "Surgery"
 "Sometimes"
 "I Can't Believe"
 "Funky Milk"
 "Turn Your Head"
 "Voices Again"
 "By Your Side"
 "Spontaneous Combustion"

Musikere 
 Corey Taylor – Vokal/Guitar
 Joel Ekman – Trommer
 Marty Smith – Guitar
 Tony C. – Bas

Stone Sour-album
Hardrock-album
1994 Demo

1994 Demo er den anden demo fra bandet Stone Sour som blev udgivet i 1994. Indspilningen foregik i Big Fish Studios i Nebraska.

Numre 
 "Surgery"
 "That's Ridiculous"
 "Sometimes"
 "I Can't Believe"
 "Tar Poo"
 "Funky Milk"
 "Simple Woman"
 "Bertha"
 "Voices Again"

Musikere 
 Corey Taylor – Vokal
 Joel Ekman – Trommer
 Shawn Economaki – Bas
 Josh Rilying – Guitar

Stone Sour-album
Hardrock-album
Vanylven

Vanylven er en kommune i Møre og Romsdal fylke i Norge. Den grænser i nord (over Rovdefjorden) til Sande og Herøy, i øst til Volda, i syd til Eid og Vågsøy og i sydvest til Selje.

Vanylven blever kaldt Solsikkelandet efter at kommunen vandt solsikkekonkurrensen til Innovation Norge i 2004.

Eksterne henvisninger 

 Kultur i Vanylven på kort fra Kulturnett.no

Kommuner i Møre og Romsdal
Klaptræ

Et klaptræ er et værktøj som benyttes ved filmproduktion til, at markere på hvilket tidspunkt, at billedsporet og lydsporet er synkront.

Funktion og praktisk brug 

Billed- og lydsporet på en film optages oftest hver for sig, så for at få lyd og billede til at passe sammen benytter man sig af et klaptræ. Oftest foretager man ”klappet” inden scenen optages, og når scenen ”er i kassen” foretager man et efterklap, hvor man foretager et nyt klap, men hvor klaptræet vendes på hovedet. Optager man en film uden lydspor, en stumoptagelse, nøjes man med at vise klaptræet, uden at klappe.

Fakta 

Et klaptræ består af to stykker træ og en tavle. Når man slår de to pinde sammen fremkommer der en lyd, ”et klap”. Man skal på billedsporet finde det øjeblik hvor de to pinde mødes, og på lydsporet finde ”klappet”, og få de to tidspunkter til at mødes, for at få lyd og billede synkront.
På klaptræets tavle anfører man nogle praktiske oplysninger, så man kan hitte rede i, hvilke lyde og hvilke billeder der passer sammen, hvorfor oplysningerne læses op inden klappet foretages, så man på lydsporet kan høre hvad der står på tavlen.
Typisk anføres PROD(production)/TITEL (filmtitlen), DIRECTOR (instruktørens navn), CAM/CAMERA (kameramandens navn), ROLL (nummeret på den aktuelle filmrulle), SCENE (scenens nummer), TAKE (antallet af gange den aktuelle indstilling er taget(hvor mange gange scenen er taget), skrives i øvrigt altid med romertal). Endvidere markerer man om optagelsen er med lyd (SYNC), eller om den er uden lyd (MOS), om det er optaget om dagen (DAY), eller om natten (NITE), om optagelsen er foretaget indenfor (INT), eller om den er optaget udenfor (EXT), og til sidst datoen for optagelsen (DATE).

Kilder 
http://www.filmskolen.dk se evt. FILMORDBOGEN

Film
KRIFAST

KRIFAST er et trafikprojekt i Møre og Romsdal fylke i Norge. 

Projektet forbinder KRIstiansund med FASTlandet via flere broer og en tunnel, deriblandt Gjemnessundbroen, der gav øen Bergsøy forbindelse med kommunecenteret i Gjemnes. 

Bergsøysundbroen gjorde kommunen landfast med Tingvollhalvøen; og Freifjordtunnelen til Kristiansund. 

Mod syd går E39 til Molde.

Møre og Romsdals geografi
Veje i Norge
Kristiansund
Gjemnes
Borum

Borum er et landsogn i Østjylland med 543 indbyggere (1.1.2019). Heraf bor  i landsbyen Borum, der er beliggende midt i sognet. Borum ligger i Aarhus Kommune og hører til Region Midtjylland.

Den tidlige historie 

Navnet menes at stamme fra omkring år 300-400 e. Kr. (folkevandringstiden) og er dermed blandt de ældste landsbynavne. Er først nedskrevet i 1326 som Bardhom. Siden har man forsøgt sig med Bordum, Bordom, Bordwm, Barthum, Borrum og Borumb.

Første del af ordet menes at være “barth”, der på gammelt dansk betyder rand eller kant (mod ådalene) eller måske snarere skæg (en skovbevokset bakkekam), og sidste del er som oldnordisk “heim”, hjem, det samme som bygd, gård eller landsby.

Der er gennem de arkæologiske fund i og omkring Borum Eshøj påvist beboelse i området helt tilbage til den tidligste bronzealder ca. 1350 før vor tidsregning. Der er også fundet redskaber fra stenalderen.

Lokal geografi 

Borum hørte til Framlev Herred i Århus Stift. Tidligere lå den i Borum-Lyngby Kommune og Århus Amt.

I sognet bl.a. Borum Eshøj, hvori 1871 blev gjort betydelige fund fra ældre bronzealder.

Andre lokaliteter: Lyngbygård Å. Tingvad. Borumbro. Borum Møllebæk. Storkesig Bæk. Borum Feldhede. Vindhøj. Vindskov. Borum Stormose.

Erhvervsliv 

I landbrugssamfundet udgjorde Borum By helt frem til 1950'erne et servicecenter for gårdenes behov i Borum Sogn. Omkring 1955 fandtes følgende håndværk og butikserhverv i landsbyen:

2 købmandsforretninger med grovvarer til landbrug og benzinstandere. 1 slagterforretning. 1 mindre udsalg af dagligvarer med en tilhørende iskiosk. 1 taxaforretning. 1 bageri. 1 skomager. 1 herre- og damefrisør. 1 maler. 1 mejeri. 1 bødker, der bl.a. leverede smørdritler til mejeriet. 1 mælkemand. 1 cykelmekaniker. 1 sadelmager. 1 tømrer. 1 telefoncentral. 3 vognmænd med hestekøretøjer eller lastbiler. 1 smedje. 1 karetmager. 1 dyrlæge. 1 lægepraksis.

Borum i nutiden 

Borum har et relativt rigt foreningsliv med især Borum Borgerforening. Lokalhistorisk Arkiv for Borum og Lyngby Sogne.

I Borum findes kirke, forsamlingshus som ramme om kulturliv bl.a. Borum Amatørteater, Borum-Lyngby Koret, Borum Sammenspisning.

Der er flere lokale virksomheder, heriblandt Borum Maskinstation og Entreprenørforretning A/S og Skyhost ApS.

Borum Industri (materiel til vejafmærkning) er grundlagt i Borum.

Se også 
 Borum Sogn
 Borum Kirke
 Borum-Lyngby

Kilder 

2. August F. Schmidt: Bidrag til Borum Sogns Historie, Aarhus Stifts Årbøger 1952.

Eksterne henvisninger 
 Lokalhistorie
 Sabro-Borum 

Byer i Aarhus Kommune
Byer og bydele med genforeningssten
Leadbelly

Huddie William Ledbetter, bedre kendt som Leadbelly, (født 20. januar 1888, død 6. december 1949) var en amerikansk folk blues-musiker. Han har blandt andet skrevet sange som "Pick a Bale of Cotten", "Big Fat Woman" og "Where Did You Sleep Last Night".

Coverversioner 
Mange andre af hans sange er blevet indspillet i coverversioner af kunstnere som Brian Wilson, Delaney Davidson, Tom Russell, Lonnie Donegan, Bryan Ferry ("Goodnight Irene"), The Beach Boys ("Cotton Fields"), Creedence Clearwater Revival ("Midnight Special", "Cotton Fields"), Elvis Presley, Abba, Pete Seeger, The Weavers, Harry Belafonte, Frank Sinatra, Ram Jam, The Animals, Jay Farrar, Johnny Cash, Bob Dylan, Tom Petty, Dr. John, Ry Cooder, Davy Graham, Maria Muldaur, Rory Block, Grateful Dead, Gene Autry, Odetta, Billy Childish (som navngav sin søn Huddie), Mungo Jerry, Paul King, Led Zeppelin ("Gallows Pole"), Van Morrison, Michelle Shocked, Tom Waits ("Goodnight, Irene"), Scott H. Biram, Ron Sexsmith, British Sea Power, Rod Stewart, Ernest Tubb, Nick Cave and the Bad Seeds ("Black Betty"), Blind Willies("In the Pines"), The White Stripes ("Boll Weevil"), The Fall, Hole, Smog, Old Crow Medicine Show, Spiderbait, Meat Loaf, Ministry, Raffi, Rasputina, Rory Gallagher, the Sensational Alex Harvey Band, Deer Tick, Hugh Laurie, X, Bill Frisell, Koerner, Ray & Glover, Red Hot Chili Peppers, Nirvana ("Where Did You Sleep Last Night", "They Hung Him On A Cross", "Ain't It A Shame", "Gray Goose"), Meat Puppets, Mark Lanegan, WZRD ("Where Did You Sleep Last Night") Nirvana ("Where Did You Sleep Last Night") og Gasolin'. Kim Larsen og Franz Beckerlee skrev den danske tekst til "Where Did You Sleep Last Night", der kom til at hedde "Min tøs" og kom med på Gasolin' 2 (1972).

Referencer 

Folkemusikere fra USA
Amerikanere i 1800-tallet
Amerikanere i 1900-tallet
Tingvoll

Tingvoll er en kommune på Nordmøre i Møre og Romsdal fylke i Norge. Kommunen ligger på en halvø mellem Tingvollfjorden, Halsafjorden/Trangfjorden og Freifjorden. Den grænser i sydøst til Sunndal kommune. Ellers er den omgivet af kommunerne Aure og Halsa i nord, Surnadal i øst, Nesset i sydvest og Gjemnes og Frei i vest.

Tingvoll kommune 
Grænserne for Tingvold prestegjeld var bestemmende for, hvordan kommunens grænser blev trukket i 1837. Den gang var det først og fremmest fjorden og søvejen, som bandt sammen, mens landevejen var af mindre betydning. Tingvoll kommune lå dengang på begge sider af Sunndalsfjorden. Sørlandet blev den del af Tingvoll kaldt, som lå syd for fjorden. I 1866 blev Straumsnes, den vestlige del af Tingvollhalvøen, skilt fra som en selvstændig kommune. 

1.januar 1964 skete den store omlægning af kommunegrænserne i Nordmøre. Nu var der kommet en ny tid, hvor alle helst skulle kunne nå sit kommunecenter ad landevejen, uafhængig af færge eller båd. Den del af Tingvoll, som lå syd for fjorden, blev overført til Gjemnes kommune. Til gengæld blev Straumsnes igen forenet med Tingvoll. Samtidig blev Aspøya overført fra Frei kommune, og gårdene Åsprong-Sandnes blev overført fra Stangvik kommune.

Kommunikation 
Rigsvej 70 er livsnerven på langs gennem Tingvoll kommune. Mod øst forbinder vejen kommunen med industristedet Sunndalsøra i nabokommunen Sunndal og med Dovrebanen på Oppdal. Fra Tingvollvågen fortsætter rigsvej 70 vestover til Gyl, Straumsnes og Aspøya og videre gennem KRIFAST til Frei og byen Kristiansund med Kvernberget flyveplads.

Tingvoll kirke 
Tingvoll kirke, også kaldt "Nordmørsdomen", stammer fra middelalderen, og er sandsynligvis bygget engang mellem 1150 og 1200. Kirken blev restaureret i 1928/29.

Bioforsk Økologisk 
Bioforsk Økologisk (Tidligere NORSØK) ligger på Tingvoll og er et natinalt kompetencecenter inden for økologisk landbrug. Bioforsk Økologisk driver forskning og udvikling inden for økologisk mad- og landbrugsproduktion.

Tingvoll Videregående Skole 

Tingvoll videregående skole (TVS) er den ældste distriktsskole i Nordmøre. Møre og Romsdal fylke har flere gange foreslået nedlæggelse af TVS, men er blevet mødt med store protester lokalt hver gang.

Skolen har i skoleåret 2005/2006 omkring 150 elevpladser, et varierende antal kursdeltagere og ca. 40 ansatte. Skolen er hermed en hjørnestensvirksomhed for Tingvoll kommune.

Tusenårssted 
Kommunens tusenårssted er «kirketunet som tingsted». Dette blev valgt på baggrund af, at Tingvoll er et gammelt tingsted. 

Man tror, at det gamle tingsted lå, hvor Tingvoll kirke nu ligger.

Eksterne henvisninger 

 Tingvoll.net
 Kultur i Tingvoll på kort fra Kulturnett.no

Kommuner i Møre og Romsdal
Portsmouth F.C.

Portsmouth F.C. er en engelsk fodboldklub fra Portsmouth, der spiller i landets tredje række, EFL League one. Klubben, der også bliver kaldt Pompey har vundet den engelske liga to gange; i 1949 og 1950. I 2003 vendte klubben tilbage til Premier League efter 15 års fravær, men måtte i 2010 atter forlade ligaen efter en turbulent sæson med store økonomiske problemer, der blandt andet betød at klubben blev sat under administration, og fratrukket 10 point i tabellen. Efter nedrykningen fra Premier League gik det hele galt, og man rykkede således ned yderligere to gange på bare tre år, så man pr. 2013 befinder sig helt nede i League Two, den 4. bedste engelske række.

I 2008 vandt klubben FA Cuppen for blot anden gang. Første gang var i 1939. I 2010 spillede klubben sig til FA Cup-finalen, og kunne dermed sikre klubbens andet FA Cup trofæ på tre år, men kampen blev med 1-0 mod de forsvarende FA Cup mestre Chelsea.

Spillere

Danske Spillere 
Thomas Thøgersen, fra 1/8-98 til 29/4-02. Spillede 95(13) kampe og lavede 8 mål

Thomas Thøgersen blev købt da klubben lå i den næstbedste række, trods status som en offensiv spiller hos Brøndby IF, blev han af klubbens daværende manager sat til at spille back. Året efter havde han overbevist om at han nok var bedre på en anden plads på holdet, nemlig den offensive midtbane.

Bjørn Kristensen, fra 19/3-93 til 31/5-95 

Brian Priske, fra 22/8-05 til 25/7-06. Spillede 26(4) kampe

Brian Priske spillede kun en enkelt sæson for klubben. Han blev købt af Alain Perrin, men da han blev fyret, blev stort set alle hans indkøb kasseret af den nye manager Harry Redknapp. Brian Priske fik kæmpet sig tilbage i startopstillingen, og spillede en vigtig rolle i the great escape, hvor klubben reddede livet i premier league, med 20 point i de sidste 11 kampe. Efter sæsonen blev han dog solgt til Club Brügge.

Skandinavisk Fanklub 

Den officielle skandinaviske supporter klub har pt. 91 medlemmer i Skandinavien, heraf 6 i Danmark.

Ifølge oplysninger fra Berlingske Tidende er Portsmouth F.C. sat i forbindelse med en mulig vintertranfers i form af danske Casper Sloth fra Leeds United. Desuden overvejer de forsat, at hente AGF ikonet Kim Aabech til klubben, da de mangler en solid boksspiller til truppen.

Spillertruppen

Eksterne henvisninger 
 Klubbens officielle hjemmeside
 www.pompey.dk Hjemmeside for den skandinaviske fanklub 

Fodboldklubber i England
Etableret i 1898
Portsmouth
Reading F.C.

Reading Football Club er en engelsk fodboldklub fra Reading, som spiller i landets næstbedste række, Championship. Klubben spiller sine hjemmekampe på Madejski Stadium, hvor at de har spillet siden 1998.

Historie 
Reading Football Club blev dannet den 25. december 1871. Klubben blev i 1895 professionel, og flyttede samme år ind på Elm Park, hvor at de ville spille i mere end 100 år. Klubben spillede i starten af 1900-tallet i Southern League, og tog i 1913 på tour til Italien, hvor de vandt kampe imod AC Milan og det italienske landshold, og blev beskrevet som "det bedste udenlandske hold Italien nogensinde har set".

Klubben blev medlem af English Football League i 1920. Klubben vandt i 1926 Third Division South, og rykkede herefter op i Second Division, men rykkede igen ned i 1931. Klubben forblev herefter i den trejdebedste række i 40 år uafbrudt, før at de i 1971 rykkede ned til Fourth Division. Over de næste år skiftede klubben med at spille i den fjerde- og den trejdebedste række med jævne mellemrum. I 1986 lykkedes det endeligt at rykke op i den næstebedste række for første gang siden 1931.

Klubben var i 1995 for første gang tæt på at opnå en placering i den bedste række, men efter at Premier League havde besluttet at reducere antallet af hold i ligaen fra 22 til 20, betød det at Reading skulle i oprykningsplayoffs, på trods af at en andenpladsplacering i en normal sæson havde betydet direkte oprykning. Reading tabte i playoff finalen til Bolton Wanderers, og måtte dermed gemme håbet om en placering i den bedste række til en anden gang.

I 2004-05 sæsonen lykkedes det endeligt, da Reading vandt Championship, og dermed for første gang i klubbens historie rykkede op i Premier League. Reading overraskede med at slutte på ottendepladsen i deres debutsæson, men rykkede dog ned i deres anden sæson. Klubben vandt igen Championship i 2011-12, og vendte tilbage til Premier League, men rykkede dog direkte ned igen. Klubben har siden spillet i Championship.

Nuværende spillertrup

Udlejet

Kilder

Eksterne henvisninger 

Fodboldklubber i England
Etableret i 1871
Tumor

En tumor (fra latin: "svulst") er betegnelsen for en svulst i kroppen, som er opstået ved at noget af kroppens væv vokser eller tiltager i mængde. Det findes godartede og ondartede tumorer. Sidstnævnte betegnes også som cancer eller kræft.
Godartede tumorer vokser ekspansivt, dvs. fortrænger eller trykker det omkringliggende væv til side, mens de ondartede tumorer vokser invasivt, dvs. vokser ind i det omkringliggende væv og samtidig har tilbøjelighed til at sende metastaser (dattersvulster) ud i kroppen gennem blod- eller lymfebanen. Metastaserne kan herved enten bosætte sig i lymfeknuder eller direkte i andre organer.
Behandlingen af de godartede tumorer er oftest kirurgisk fjernelse, mens der for de ondartede tumorer er flere forskellige behandlingsmuligheder afhængig af det væv tumoren er udgået fra. Tit anvendes ligeledes kirurgisk fjernelse, mens der ved andre former for tumorer anvendes strålebehandling og/eller kemoterapi.

Systematik

Godartede tumorer 
Godartede tumorer inddeles efter deres oprindelse. Betegnelsen bygges over det latinske navn på det pågældende væv med en tilføjelse af endelsen -om.

Eksempler
 Fibrom – tumor i bindekvævet
 Chondrom – tumor i bruskvævet
 Adenom – tumor i kirtelvævet
 Meningeom – tumor i hjernehinden
 Gliom - tumor, der udgår fra hjernens støttevæv (glia)

Ondartede tumorer 
Ondartede tumorer kan udvikles fra forstadier, som endnu ikke er ondartede, de såkaldte prækanceroser.

De ondartede tumorer inddeles overordnet i:
 Karcinomer
 Sarkomer (græsk σάρκα sarka = "kød"), der dannes i binde- eller støttevæv
 Tumorer i nervevæv
 Blodtumorer, der dannes i blod- eller blodstamceller
 Leukæmi
 Lymfomer
 Fostertumorer
 Blandingstumorer

Eksempler
 Pladeepitelkarcinom – tumor i huden eller slimhinderne
 Lymfom – tumor i lymfesystemet
 Adenokarcinom – tumor i kirtelvæv (f.eks. i tyktarmen)
 Osteosarkom – knogletumor
 Angiosarkom – tumor i blodkar
 Basalcellekarcinom – semimalign tumor i underhuden
 Seminom – tumor i testikelvævet
 Medulloblastom – tumor i lillehjernen

Se også 
 Neuro-onkologi

Referencer
Tekstombrydning

Tekstombrydning (linjeskift) er en egenskab som i nyere tid er relateret til IT-software, blandt andet teksteditorer.

Dokumentets skrevne tekst vil blive ombrudt , således ingen linjer overstiger et maksimalt antal tegn før automatisk linjeskift foretages.

Tekstombrydning kan være aktuelt ved samarbejde mellem tekst og billeder i et dokument, hvor de fleste editorer er stand til at tilpasse teksten hvis et billede trækkes ind i denne.

For at styre tekstombrydningen i en editor, er der forskellige tegn, man kan indsætte:

Tekstbehandling
Typografi
KeepFocus

KeepFocus A/S er en dansk virksomhed, som laver værktøjer til energistyring og visualisering af energiforbrug, blandt andet det patenterede EnergyGuard Display samt de webbaserede softwareløsninger EnergyGuard Web og Agenda2100. Virksomheden var oprindelig baseret på fjernovervågning af energi og vandforbrug, men har i 2009 udviklet et system for aktiv brugerinvolvering med det formål at stoppe spild. Stop Spild konceptet anvendes af en række virksomheder og offentlige institutioner, fortrinsvis i Danmark.

Historie 
Keepfocus har sit udspring i Humlum Energy Consult, der blev startet af Claus Humlum i 1993. Knud Erik Jensen købte sig ind i firmaet i 1998, og sammen med Lars Kolind etablerede de to i 1999 KeepFocus A/S.
Fra 1999 var Lars Kolinds ventureselskab PreVenture hovedaktionær. I forbindelse med nedlæggelsen af PreVenture A/S i 2009 overtog Lars Kolinds personlige investeringsselskab, Kolind A/S, samtlige aktier i KeepFocus.

Eksterne henvisninger 
KeepFocus
EnergyGuard Web 
Agenda2100

Energivirksomheder i Danmark
Softwarevirksomheder i Danmark
Etableret i 1999